b'\n_START_ARTICLE_\nStokova morska ka\xc4\x8da\n_START_SECTION_\nOpis\n_START_PARAGRAPH_\nStokova morska ka\xc4\x8da je ena najte\xc5\xbejih morskih ka\xc4\x8d, ki ima najdalj\xc5\xa1e strupnike od vseh morskih ka\xc4\x8d. Za razliko od ostalih morskih ka\xc4\x8d ima ta vrsta strupnike tako dolge, da lahko z njimi prebode celo potaplja\xc5\xa1ko obleko. Srednje trebu\xc5\xa1ne luske ima podalj\xc5\xa1ane tako, da tvorijo nekak\xc5\xa1en gredelj vzdol\xc5\xbe trebuha. Barva posameznih osebkov lahko zelo variira. Tako se v naravi pojavljajoo barvne razli\xc4\x8dice od kremne, rjave pa vse do \xc4\x8drne. Pogosto imajo odrasle ka\xc4\x8de pre\xc4\x8dne \xc4\x8drne proge ._NEWLINE_Odrasli primerki lahko zrastejo do okoli 160\xc2\xa0cm._NEWLINE_Stokova morska ka\xc4\x8da je izjemno strupena in agresivna vrsta, kljub temu pa doslej ni zabele\xc5\xbeenih smrtnih \xc5\xbertev, ki bi bile posledica njenega ugriza_NEWLINE_Te ka\xc4\x8de so \xc5\xbeivorodne, samica pa porodi do pet mladih ka\xc4\x8d vsako sezono. Te ka\xc4\x8de se v \xc4\x8dasu selitev zdru\xc5\xbeujejo v skupine po ve\xc4\x8d tiso\xc4\x8d osebkov.\n_START_SECTION_\nRaz\xc5\xa1irjenost\n_START_PARAGRAPH_\nA. stokesii \xc5\xbeivi v vodah Pakistana, \xc5\xa0ri Lanke ter Ju\xc5\xbenega kitajskega morja ter v tropskih vodah Avstralije.'